ai4bharat/Pralekha huggingface dataset:
उप राष्ट्रपति सचिवालय
फोटो अभिव्यक्ति और सूचना के सर्वश्रेष्ठ माध्यमों में से एक हैं: उपराष्ट्रपति
फोटोग्राफी हमारी भावनाएं व्यक्त करने की शक्तिशाली भाषा है;
5वीं द्वि-वार्षिक फोटो प्रदर्शनी - द बिग पिक्चर का उद्घाटन किया
उपराष्ट्रपति श्री एम. वेंकैया नायडू ने कहा है कि फोटो अभिव्यक्ति और सूचना के सर्वश्रेष्ठ माध्यम में से एक हैं। वे आज यहां वर्किंग न्यूज कैमरापर्सन एसोसिएशन द्वारा आयोजित 5वीं द्वि-वार्षिक फोटो प्रदर्शनी - द बिग पिक्चर का उद्घाटन करने के बाद सभा को संबोधित कर रहे थे।
उपराष्ट्रपति ने कहा कि तस्वीरों के माध्यम से फोटोजर्नलिस्ट हमें उनके द्वारा कवर की गई असंख्य घटनाओं का प्रामाणिक वृत्तांत उपलब्ध कराते हैं। उन्होंने कहा कि एक प्रसिद्ध मुहावरे के अनुसार "एक तस्वीर एक हजार शब्दों के बराबर होती है"। उन्होंने कहा कि वास्तव में कुछ समाचार फोटो पूरी कहानी को व्यक्त करते हैं, इसलिए इस प्रदर्शनी का शीर्षक ‘द बिग पिक्चर’ एकदम उपयुक्त है।
श्री नायडू ने कहा कि अपने सबसे अच्छे रूप में फोटोग्राफी एक ऐसी शक्तिशाली भाषा है, जो हमारी भावनाओं को व्यक्त करती है। उन्होंने कहा कि फोटोग्राफी न केवल एक संचार उपकरण है, बल्कि जागरूकता फैलाने का एक प्रभावी माध्यम भी है। उन्होंने कहा कि इससे हम अपनी कहानी बयां कर सकते हैं और दूसरों को हमारे आसपास की दुनिया दिखा सकते हैं।
उपराष्ट्रपति ने 'द बिग पिक्चर 2018-19' के आयोजन के लिए प्रिंट और इलेक्ट्रॉनिक विज़ुअल मीडिया में कार्यरत पत्रकारों के राष्ट्रीय निकाय ऑल इंडिया वर्किंग न्यूज़ कैमरामैन्स एसोसिएशन  की सराहना की। यह डब्ल्यूएनसीए के सदस्यों के कार्यों की पांचवीं फोटो-प्रदर्शनी है।
प्रधानमंत्री कार्यालय
प्रधानमंत्री ने भारत की जी-20 अध्यक्षता के पहलुओं पर चर्चा करने के लिए राज्यपालों, मुख्यमंत्रियों और उपराज्यपालों के साथ वीडियो बैठक की अध्यक्षता की
प्रधानमंत्री श्री नरेन्द्र मोदी ने भारत की जी-20 अध्यक्षता से संबंधित पहलुओं पर चर्चा के लिए राज्यों के राज्यपालों, मुख्यमंत्रियों और केंद्र शासित प्रदेशों के उप-राज्यपालों के साथ आज एक वीडियो बैठक की अध्यक्षता की।
प्रधानमंत्री ने अपने वक्तव्य में कहा कि भारत की जी-20 अध्यक्षता पूरे देश से जुड़ी है और यह देश की क्षमता व्यक्त करने का एक अनूठा अवसर है।
प्रधानमंत्री ने टीमवर्क के महत्व पर जोर दिया और विभिन्न जी-20 आयोजनों में राज्यों/संघ शासित प्रदेशों से सहयोग की अपील की। उन्होंने कहा कि जी-20 अध्यक्षता पारंपरिक बड़े महानगरों से परे भारत के विभिन्न हिस्सों को प्रदर्शित करने और इस प्रकार से हमारे देश के हर हिस्से की विशिष्टता को सामने लाने में सहायता करेगी।
भारत की जी20 अध्यक्षता के दौरान बड़ी संख्या में भारत आने वाले आगंतुकों और विभिन्न आयोजनों पर अंतर्राष्ट्रीय मीडिया के केन्द्रित होने पर प्रकाश डालते हुए, प्रधानमंत्री ने राज्यों और केंद्र शासित प्रदेशों से इस अवसर का उपयोग करते हुए स्वयं को आकर्षक व्यवसाय, निवेश और पर्यटन स्थलों के रूप में पुन: प्रस्तुत करने के महत्व को रेखांकित किया। उन्होंने संपूर्ण-सरकार और संपूर्ण-समाज दृष्टिकोण द्वारा जी-20 आयोजनों में लोगों की भागीदारी सुनिश्चित करने की आवश्यकता को भी दोहराया।
कई राज्यपालों, मुख्यमंत्रियों और उपराज्यपालों ने बैठक के दौरान अपने विचार साझा किए और राज्यों द्वारा जी-20 बैठकों की उपयुक्त मेजबानी के लिए की जा रही तैयारियों पर जोर दिया।
विदेश मंत्री ने भी इस बैठक के दौरान अपना संबोधन दिया और भारत के जी-20 शेरपा ने एक प्रस्तुति दी।
प्रधानमंत्री कार्यालय
प्रधानमंत्री ने आत्मनिर्भर भारत इनोवेशन ऐपइनोवेशन चैलेंज लॉन्च किया
प्रधानमंत्री श्री नरेन्द्र मोदी ने आज आत्मनिर्भर भारत ऐप इनोवेशन चैलेंज का शुभारंभ किया। यह चैलेंज ऐसे सर्वश्रेष्ठ भारतीय ऐप्स की पहचान करने के लिए है जो पहले से ही नागरिकों द्वारा उपयोग में लाए जा रहे हैं और जिनमें अपनी श्रेणी विशेष में विश्व स्तर के ऐप्स बनने की क्षमता है।
प्रधानमंत्री ने एक ट्वीट करते हुए कहा, “आज टेक और स्टार्ट अप समुदाय में विश्व स्तरीय मेड इन इंडिया ऐप बनाने के लिए भारी उत्साह है। उनके विचारों और उत्पादों को सामने लाने के लिए इलेक्ट्रोनिक्स और सूचना एंव प्रौद्योगिकी मंत्रालय तथा अटल इनोवेशन मिशन आत्मनिर्भर भारत ऐप इनोवेशन चैलेंज लॉन्च कर रहा है।”
प्रधानमंत्री ने कहा “यह चुनौती आपके लिए है यदि आपके पास इस तरह के उत्पाद हैं या यदि आपको लगता है कि आपके पास ऐसे उत्पादों को बनाने के लिए एक दृष्टि और विशेषज्ञता है तौ मैं तकनीकी समुदाय के अपने सभी दोस्तों से इसमें भाग लेने का आग्रह करता हूं।”
प्रधानमंत्री कार्यालय
प्रधानमंत्री श्री नरेन्द्र मोदी ने ‘कोरोना वायरस थीम वाले गीतों’ के लिए गायक- गायिका की सराहना की
प्रधानमंत्री ने 'जनता कर्फ्यू' संदेश के प्रसार के लिए प्रख्यात हस्तियों की प्रशंसा की
प्रधानमंत्री श्री नरेन्द्र मोदी ने कोरोना वायरस थीम वाले गीतों के लिए लोक गायिका मालिनी अवस्थी और लोक गायक प्रीतम भरतवाण की सराहना की है। प्रधानमंत्री ने ट्विटर पर ये गीत साझा किए हैं और यह लिखा है, “जनता कर्फ्यू को लेकर हर कोई अपनी-अपनी तरह से योगदान देने में जुटा है। लोक गायिका @maliniawasthi जी अपने अंदाज में लोगों को प्रेरित कर रही हैं...#JantaCurfew”, “जनता कर्फ्यू को लेकर लोक गायक प्रीतम भरतवाण जी ने एक अनोखा और बेहद सुरीला संदेश दिया है... #JantaCurfew”।
प्रधानमंत्री ने न केवल कोरोना वायरस महामारी से जुड़ी आवश्यक जानकारियों का प्रचार-प्रसार करने, बल्कि उचित सावधानियां बरतने के लिए भी मीडिया बिरादरी की भूरि-भूरि प्रशंसा की है। उन्होंने आशा का संचार करने और सकारात्मकता का संदेश फैलाने के लिए भी मीडिया की सराहना की है। उन्होंने अपने ‘जन्नत कर्फ्यू’ संदेश को फैलाने के लिए जानी-मानी हस्तियों की प्रशंसा की है। प्रधानमंत्री ने अपने कई ट्वीट में कहा है, ‘प्रख्यात हस्तियां कोरोनो वायरस से लड़ने के लिए ‘रविवार को अपने-अपने घर में ही रहने’ के लिए प्रोत्साहित कर रही हैं। इस बारे में लोगों की ओर से मिल रहा समर्थन अत्यंत सशक्त एवं प्रभावकारी है।’
प्रधानमंत्री ने आज लोगों से ‘जनता कर्फ्यू’ का अहम हिस्सा बनने का अनुरोध किया और इसके साथ ही कहा कि यह कोविड-19 के जानलेवा खतरे के खिलाफ लड़ाई को और भी अधिक प्रभावकारी बनाएगा। इस दौरान सामाजिक दूरी यानी एक-दूसरे से दूरी को सुनिश्चित करने के विशेष महत्व को रेखांकित करते हुए प्रधानमंत्री ने लोगों से परिवार के साथ आनंददायक समय बिताने, टेलीविजन पर मनोरंजक कार्यकम देखने और स्वादिष्ट भोजन का लुत्फ उठाने को कहा। प्रधानमंत्री ने कहा कि हममें से प्रत्येक कोविड-19 के खिलाफ इस लड़ाई में एक अत्यंत मूल्यवान सैनिक है और इस बारे में सतर्क एवं सजग रहने से लाखों अन्य लोगों की भी बहुमूल्य मदद की जा सकती है। प्रधानमंत्री ने यह भी कहा कि सड़कें बेशक सूनी-सूनी नजर आ रही हैं, लेकिन ‘कोविड-19’ से लड़ने का संकल्प हमारे मन-मस्तिष्क में पूरी तरह से भरा हुआ है। .
गृह मंत्रालय
गणतंत्र दिवस, 2023 के अवसर पर 901 पुलिस कर्मी पुलिस पदक से सम्मानित
140 जवानों को वीरता के लिए पुलिस पदक , 93 को विशिष्ट सेवा के लिए राष्ट्रपति पुलिस पदक  और 668 को मेधावी सेवा के लिए पुलिस पदक  से सम्मानित किया गया
गणतंत्र दिवस, 2023 के अवसर पर कुल 901 पुलिस कर्मियों को पुलिस पदक से सम्मानित किया गया है। 140 को वीरता के लिए पुलिस पदक , 93 को राष्ट्रपति के पुलिस पदक  और 668 को मेधावी सेवा  के लिए पुलिस पदक से सम्मानित किया गया है।
140 वीरता पुरस्कारों में से अधिकांश में वामपंथी उग्रवाद प्रभावित क्षेत्रों के 80 कर्मियों और जम्मू-कश्मीर क्षेत्र के 45 कर्मियों को उनकी वीरतापूर्ण कार्रवाई के लिए सम्मानित किया जा रहा है। वीरता पुरस्कार प्राप्त करने वाले कर्मियों में, 48 सीआरपीएफ से, 31 महाराष्ट्र से, 25 जम्मू-कश्मीर पुलिस से, 09 झारखंड से, दिल्ली, छत्तीसगढ़ और बीएसएफ प्रत्येक से 7 और शेष अन्य राज्यों/केंद्रशासित प्रदेशों एवं सीएपीएफ के जवान हैं।
वीरता के लिए पुलिस पदक  जीवन और संपत्ति को बचाने या अपराध को रोकने या अपराधियों को गिरफ्तार करने में विशिष्ट वीरता के आधार पर प्रदान किया जाता है। विशिष्ट सेवा के लिए राष्ट्रपति का पुलिस पदक  पुलिस सेवा में विशेष विशिष्ट रिकॉर्ड के लिए प्रदान किया जाता है और मेधावी सेवा के लिए पुलिस पदक  संसाधन और कर्तव्य के प्रति समर्पण की विशेषता वाली मूल्यवान सेवा के लिए प्रदान किया जाता है।
पुरस्कार विजेताओं की सूची का विवरण नीचे दिया गया है:
|
|
क्रंम संख्या
|
|
विषय
|
|
सुरक्षाकर्मियों की संख्या
|
|
अनुलंग्नक
|
|
1
|
|
वीरता के लिए पुलिस पदक 
|
|
140
|
|
अनुलंग्नक -I
|
|
2
|
|
राष्ट्रपति पुलिस पदक 
|
|
93
|
|
अनुलंग्नक -II
|
|
3
|
|
मेधावी सेवा  के लिए पुलिस पदक
|
|
668
|
|
अनुलंग्नक -III
|
|
4
|
|
पुलिस कर्मियों को पदक प्राप्त करने वालों की राज्यवार/बलवार सूची
|
|
सूची के अनुसार
|
|
अनुलंग्नक -IV
अनुलंग्नक-I देखने के लिए यहाँ क्लिक करें
अनुलंग्नक- II देखने के लिए यहाँ क्लिक करें
अनुलंग्नक- III देखने के लिए यहाँ क्लिक करें
अनुलंग्नक- IV देखने के लिए यहाँ क्लिक करें
प्रधानमंत्री कार्यालय
प्रधानमंत्री ने माता वैष्णो देवी भवन में मची भगदड़ से प्रभावित पीड़ितों के लिए प्रधानमंत्री राष्ट्रीय राहत कोष से अनुग्रह राशि को मंजूरी दी
प्रधानमंत्री श्री नरेन्द्र मोदी ने माता वैष्णो देवी भवन में मची भगदड़ से प्रभावित पीड़ितों के लिए प्रधानमंत्री राष्ट्रीय राहत कोष  से अनुग्रह राशि को मंजूरी दी है।
प्रधानमंत्री कार्यालय ने ट्वीट किया:
“माता वैष्णो देवी भवन में मची भगदड़ में मृत प्रत्येक व्यक्ति के परिजनों को पीएमएनआरएफ की ओर से दो लाख रुपये की अनुग्रह राशि दी जाएगी। घायलों को 50,000 रुपये दिए जाएंगे: पीएम @narendramodi”
रक्षा मंत्रालय
विशाखापट्टनम में परेड ऑफ सेल का आयोजन
भारत की स्वतंत्रता की 75वीं वर्षगांठ और 1971 के युद्ध की 50वीं वर्षगांठ के उपलक्ष्य में चल रहे 'स्वर्णिम विजय वर्ष' और 'आजादी का अमृत महोत्सव' समारोह के एक भाग के रूप में, पूर्वी नौसेना कमान द्वारा 24 नवंबर,2021 को विशाखापत्तनम हार्बर के पश्चिमी शाखा में इंगेजमेंट और आउटरीच कार्यक्रम के एक भाग के रूप में 'परेड ऑफ सेल' का आयोजन किया गया। इस बहु-श्रेणी वाले आयोजन में 45 नौकाओं ने हिस्सा लिया, जिनमें सेल नौकाएं, विंडसर्फर, कश्ती और पावर बोट शामिल हैं, जिसमे 75 प्रतिभागी स्वतंत्रता के 75 वर्ष के प्रतीक हैं। इंडियन नेवल सेलिंग एसोसिएशन , नई दिल्ली के तत्वावधान में 'परेड ऑफ सेल' का आयोजन किया गया। रियर एडमिरल ज्योतिन रैना, एनएम, वीएसएम, चीफ स्टाफ ऑफिसर , ईएनसी ने इस कार्यक्रम को हरी झंडी दिखाकर रवाना किया और बाद में उत्कृष्ट यॉट्समैन और याच वुमेन को पुरस्कार प्रदान किया।
इस कार्यक्रम के अंतर्गत, आईएनएस सर्कर्स के तहत विशाखापत्तनम में एक प्रमुख वाटरमैनशिप प्रशिक्षण केंद्र, भारतीय नौसेना वाटरमैनशिप ट्रेनिंग सेंटर  ने पिछले माह सभी प्रतिभागियों के लिए एक सेल प्रशिक्षणशिविर का आयोजन किया।75 उत्साही प्रतिभागियों में नौसेना के जवान और उनके बच्चे, सी कैडेट कोर  और नेशनल कैडेट कोर  के कैडेट शामिल हुए। उन्हें हॉबी कैट, लेजर बाहिया, लेजर स्टैंडर्ड, लेजर रेडियल, एंटरप्राइज, 29ईआर, बीआईसी नोवा विंड सर्फर्स, आशावादी और सी सर्कर्स पर प्रशिक्षण प्रदान किया गया था।
सांख्यिकी एवं कार्यक्रम कार्यान्वयन मंत्रालय
भारत में पेरोल रिपोर्ट – औपचारिक रोजगार परिदृश्य
सांख्यिकी एवं कार्यक्रम कार्यान्वयन मंत्रालय के राष्ट्रीय सांख्यिकी कार्यालय  ने देश में रोजगार परिदृश्य पर प्रेस नोट जारी किया है जिसमें सितम्बर, 2017 से लेकर जून 2022 तक की अवधि को शामिल किया गया है। यह परिदृश्य चुनिंदा सरकारी एजेंसियों के पास उपलब्ध प्रशासनिक रिकॉर्डों पर आधारित है। इसका उद्देश्य कुछ विशेष आयामों में हुई प्रगति का आकलन करना है।
विस्तृत जानकारी और अनुलग्नक देखने के लिए यहां क्लिक करें
सड़क परिवहन एवं राजमार्ग मंत्रालय
सड़क परिवहन एवं राजमार्ग मंत्रालय ने सीईआरटी-इन से मिले अलर्ट के बाद परिवहन क्षेत्र के संगठनों को साइबर घुसपैठ के खिलाफ आईटी सुरक्षा को मजबूत करने को कहा
सड़क परिवहन और राजमार्ग मंत्रालय को भारतीय कम्प्यूटर आपातकालीन प्रतिक्रिया टीम  से एक अलर्ट मिला है, जिसमें परिवहन क्षेत्र से जुड़े संगठनों में साइबर घुसपैठ की आशंका जताई गई है। इस अलर्ट के बाद मंत्रालय ने अपने अधीन विभिन्न संगठनों और विभागों को उनकी आईटी सुरक्षा व्यवस्था मजबूत करने की सलाह दी है।
इसके फलस्वरूप एनआईसी, एनएचएआई, एनएचआईडीसीएल, आईआरसी, आईएएचई, राज्यों के लोक निर्माण विभागों, परीक्षण एजेंसियों और ऑटोमोबाइल निर्माताओं से आग्रह किया गया है कि वे सीईआरटी-इन द्वारा प्रमाणित एजेंसियों से नियमित आधार पर अपने पूरे सूचना प्रौद्योगिकी तंत्र का सुरक्षा ऑडिट कराएं और इन सिफारिशों के आधार पर सभी आवश्यक कदम उठाएं। सुरक्षा लेखा परीक्षा रिपोर्ट और एटीआर को नियमित आधार पर मंत्रालय को प्रस्तुत किया जाना है।
नीति आयोग
अल्मोड़ा की डॉ. दर्शना जोशी को नीति आयोग द्वारा "वीमेन ट्रांसफॉर्मिंग इंडिया" पुरस्कार के पांचवें संस्करण में सम्मानित किया गया
भारत की आजादी के 75वें साल में 75 महिलाओं को सम्मानित किया गया
अल्मोड़ा, उत्तराखंड की विज्ञानशाला की संस्थापक और सीईओ डॉ. दर्शना जोशी नीति आयोग द्वारा "वीमेन ट्रांसफॉर्मिंग इंडिया" के तौर पर सम्मानित 75 महिलाओं में शामिल हैं।
भारत को एक 'सशक्त और समर्थ भारत' बनाने में महिलाएं लगातार अहम भूमिका निभाती रही हैं। विभिन्न क्षेत्रों में इन महिलाओं की उल्लेखनीय उपलब्धियों को मान्यता देते हुए नीति आयोग ने "वीमेन ट्रांसफॉर्मिंग इंडिया" पुरस्कारों की स्थापना की है।
इस साल भारत की स्वतंत्रता का 75वां वर्ष मनाने के लिए, आजादी के अमृत महोत्सव के हिस्से के तौर पर 75 महिलाओं को डब्ल्यूटीआई पुरस्कार प्रदान किए गए। अन्य पुरस्कार विजेताओं के बारे में ज्यादा जानने के लिए यहां क्लिक करें।
डॉ. दर्शना जोशी, अल्मोड़ा, विज्ञानशाला इंटरनेशनल
विज्ञानशाला की संस्थापक और सीईओ डॉ. दर्शना जोशी, 'स्टेम'  शिक्षा में समानता और पूरे भारत में सबसे अधिक हाशिए पर बैठे समुदायों के लिए अवसर पैदा करने को लेकर दृढ़ संकल्पित हैं। ख़ासी सावधानी से विकसित इकोसिस्टम गैर-बराबरी को कम कर सकते हैं और 'स्टेम' में करियर बनाने के लिए हाशिए पर बैठे वर्गों का उत्थान कर सकते हैं। उनका ये संगठन 'कल्पना - शी फॉर स्टेम' द्वारा स्टेम अवसर में फर्क को संबोधित करते हुए एक खास 'फि-जिटल' इकोसिस्टम का निर्माण कर रहा है। ये एक डिजिटल मेंटरशिप प्रोग्राम है जो महिलाओं के लिए वैज्ञानिक अवसर लाता है और उनके फेलोशिप मॉडल के हिस्से के रूप में ग्रामीण स्टेम चैंपियन बनाता है। इस पहल के एक हिस्से के रूप में, ग्रामीण स्टेम स्नातकों को भौतिक विज्ञान प्रयोगशालाएं प्रदान की गई हैं जो उन्हें पूर्ण समर्थन और मेंटरशिप के तहत अभिनव मॉडलों पर काम करने में मदद करती हैं। विज्ञानशाला ने ज्ञान और प्रेरणा की एक पाइपलाइन बनाई है जो ग्रामीण कॉलेजों को वैश्विक मेंटरों से जोड़ती है और उन्हें प्रयोगशाला का अनुभव और नेतृत्व प्रशिक्षण प्रदान करती है।
विज्ञान के माध्यम से एक बेहतर दुनिया बना रही इस विज्ञानशाला का मिशन, इनोवेटर्स को स्टेम करियर में अपने सपनों को हासिल करने में सक्षम बनाना है।
स्वास्थ्य एवं परिवार कल्याण मंत्रालय
कोरोना वायरस  की ताजा स्थिति: नए मामलों का पता चला
 बाकी 40 मामले सक्रिय संक्रमण के हैं। कल से अब तक जिन चार नए मामलों की जानकारी मिली है उनमें से एक केरल के एर्नाकुलम से, एक दिल्ली से, एक उत्तर प्रदेश से और एक जम्मू से है।
केरल में कल जिन पांच नए मामलों का पता चला था उनमें से तीन लोग ऐसे हैं जिन्होंने हाल ही में इटली की यात्रा की थी और दो अन्य उनके परिजन हैं जो उनके संपर्क में आए थे। इन लोगों ने हाल ही में कुछ पारिवारिक समारोह में हिस्सा लिया था और अपने कुछ रिश्तेदारों से मिलने गए थे। उनके संपर्क में आए व्यक्तियों का पता लगाया जा रहा है।
कोविड के 3003 नमूनों की जांच में से 43 के कोरोना से संक्रमित होने की पुष्टि हुई है जबकि 2694 नमूने नेगटिव पाए गए हैं।
अबतक विदेशों से आने वाली 8255 उड़ानों के कुल 874708 यात्रियों की हवाई अड्डों पर स्क्रीनिंग की जा चुकी है जिसमें से 1921 के कोरोना से संक्रमित होने का संदेह है। इनमें से 177 को अस्पताल में भर्ती किया गया है। कुल 33,599 यात्रियों को निगरानी में रखा गया है और 21,867 यात्रियों की निगरानी की अवधि पूरी हो चुकी है।
आने वाले यात्रियों से अपील की गई है कि वे हवाई अड्डों पर स्वघोषित प्रपत्र भरते समय अपनी यात्रा की पूरी जानकारी स्पष्ट रूप से दें और यह बताएं कि वह किन-किन स्थानों की यात्रा कर चुके हैं।
स्वास्थ्य और परिवार कल्याण मंत्रालय के विशेष सचिव ने बताया है कि पश्चिम बंगाल के मुर्शिदाबाद में एक मरीज के कोरोना संक्रमण की जांच की गई थी जो नेगेटिव पाई गई है। देश में कोरोना संक्रमण से मौत का कोई मामला सामने नहीं आया है।
केन्द्रीय स्वास्थ्य और परिवार कल्याण मंत्री डा. हर्षवर्धन लगातार स्थिति पर नजर रखे हुए हैं और संक्रमण से निबटने की तैयारियों और प्रयासों की समीक्षा कर रहे हैं। स्वास्थ्य सचिव भी राज्य सरकारों और संघ शासित प्रदेशों के साथ संपर्क कर नियमित रूप से स्थिति की समीक्षा कर रहे हैं।
स्वास्थ्य मंत्रालय ने लोगों से अपील की है कि वह खांसते और छींकते समय सावधानी बरतें, हाथों की सफाई का पूरा ध्यान रखें, भीड़-भाड़ वाले स्थानों से बचें और क्या करना चाहिए और क्या नहीं करना चाहिए इस बारे में जारी सलाह का पालन करें।
श्रम और रोजगार मंत्रालय
केंद्रीय श्रम और रोजगार मंत्री श्री भूपेंद्र यादव ने ईएसआईसी ऑनलाइन मेटरनिटी बेनिफिट क्लेम पोर्टल शुरू किया
मुख्य बिंदु-
- पोर्टल लाभार्थियों को उनकी सुविधानुसार आसानी से लाभ पहुंचाएगा: श्री भूपेंद्र यादव
- श्री दत्तोपंत ठेंगड़ी की 102वीं जयंती का स्मरणोत्सव नई दिल्ली के विज्ञान भवन में आयोजित हुआ
केंद्रीय श्रम और रोजगार तथा पर्यावरण, वन और जलवायु परिवर्तन मंत्री श्री भूपेंद्र यादव ने कल नई दिल्ली के विज्ञान भवन में श्री दत्तोपंत ठेंगड़ी की 102 वीं जयंती के उपलक्ष्य में कर्मचारी राज्य बीमा निगम  की 'ऑनलाइन मेटरनिटी बेनिफिट क्लेम' सुविधा का शुभारंभ किया। श्रम एवं रोजगार राज्य मंत्री तथा पेट्रोलियम एवं प्राकृतिक गैस राज्य मंत्री श्री रामेश्वर तेली ने विशिष्ट अतिथि के रूप में इस कार्यक्रम में भाग लिया। कार्यक्रम के दौरान ईएसआईसी के महानिदेशक डॉ. राजेंद्र कुमार के साथ श्रम और रोजगार मंत्रालय और ईएसआईसी के अन्य वरिष्ठ अधिकारी भी उपस्थित थे।
इस अवसर पर श्री भूपेंद्र यादव ने बीमा प्राप्त महिलाओं के जीवन को आसान बनाने के लिए प्रौद्योगिकी का उपयोग करने की पहल के लिए ईएसआईसी के प्रयासों की सराहना की। उन्होंने कहा कि यह पोर्टल लाभार्थियों को आसानी से लाभ उपलब्ध कराएगा। श्री रामेश्वर तेली ने भी कार्यक्रम के दौरान पहल की प्रशंसा की और कहा कि यह कदम महिला सशक्तिकरण के उद्देश्य को और अधिक प्रभावी ढंग से साकार करने में मदद करेगा।
शुरू की गई यह नई सुविधा बीमा प्राप्त महिलाओं के लिए मातृत्व लाभ प्राप्त करने की प्रक्रिया को आसान बनाएगी क्योंकि अब प्रक्रिया को ऑनलाइन कर दिया गया है, जहां लाभार्थी अपनी सुविधानुसार अब कहीं से भी मातृत्व लाभ क्लेम कर सकते हैं। पहले, मातृत्व लाभ क्लेम करने के लिए लाभार्थियों को संबंधित शाखा कार्यालयों में जाना पड़ता था, लेकिन अब इस नई सुविधा की शुरुआत के साथ, कोई भी अपनी सुविधानुसार इसका लाभ उठा सकता है।
मातृत्व लाभ बीमा प्राप्त महिलाओं को कुछ आकस्मिकताओं के मामले में नकद लाभ के रूप में दिया जाता है जैसे कि गर्भावस्था के आखिरी चरण में, प्रसव के बाद/ प्रसूति या गर्भपात की दुर्भाग्यपूर्ण स्थिति में और जो पात्रता शर्तों को पूरा करते हैं। ईएसआईसी द्वारा बीमा प्राप्त महिला को उसके बच्चे के जन्म के दौरान आय के नुकसान की भरपाई के लिए मातृत्व लाभ के रूप में 26 सप्ताह के लिए मजदूरी के 100 प्रतिशत की दर से भुगतान किया जाता है। वर्ष 2021-22 के दौरान कुल 18.69 लाख महिला लाभार्थियों को 37.37 करोड़ रुपये का मातृत्व लाभ प्रदान किया गया है।
राष्ट्रपति सचिवालय
राष्ट्रपति छह से नौ दिसंबर तक महाराष्ट्र का दौरा करेंगे
राष्ट्रपति श्री राम नाथ कोविन्द छह से नौ दिसंबर, 2021 तक महाराष्ट्र का दौरा करेंगे।
राष्ट्रपति छह दिसंबर, 2021 को रायगढ़ किले का दौरा करेंगे और छत्रपति शिवाजी महाराज को श्रद्धांजलि अर्पित करेंगे।
सात दिसंबर, 2021 को राष्ट्रपति पुणे के लोहेगांव स्थित वायु सेना स्टेशन का दौरा करेंगे, जहां वे युद्धक विमानों के हवाई प्रदर्शन का अवलोकन करेंगे तथा वायुसेना के योद्धाओं से बातचीत करेंगे।
आठ दिसंबर, 2021 को राष्ट्रपति मुम्बई में 22वीं मिसाइल वैसेल स्क्वॉड्रन को ध्वज प्रदान करेंगे।
आर्थिक मामलों की मंत्रिमण्डलीय समिति 
कैबिनेट ने सार्वजनिक-निजी भागीदारी  मोड के तहत टूना-टेकरा, दीनदयाल पोर्ट पर कंटेनर टर्मिनल को बिल्ड, ऑपरेट एंड ट्रांसफर  के आधार पर विकसित करने को मंजूरी दी
माननीय प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने सार्वजनिक-निजी-साझेदारी  मोड के तहत टूना-टेकरा, दीनदयाल पोर्ट पर कंटेनर टर्मिनल को बिल्ड, ऑपरेट एंड ट्रांसफर  के आधार पर विकसित करने को मंजूरी दी है।
कंसेसियनार के तौर पर अनुमानित लागत 4,243.64 करोड़ रुपये होगी और आम उपयोगकर्ता सुविधाओं के विकास के लिए आम उपयोगकर्ता सुविधाओं की अनुमानित लागत 296.20 करोड़ रुपये कंसेशनिंग अथॉरिटी की ओर से होगी।
प्रभाव:
इस परियोजना के चालू होने से, यह कंटेनर कार्गो यातायात में भविष्य के विकास की जरूरत को पूरा करेगा। 2025 से, 1.88 मिलियन टीईयू का शुद्ध अंतर उपलब्ध होगा, जिसे टूना-टेकरा में एक अत्याधुनिक कंटेनर टर्मिनल विकसित होने से पूरा किया जा सकता है। यह बंद कंटेनर टर्मिनल रणनीतिक तौर पर लाभदायक साबित होगा, क्योंकि भारत के उत्तरी भाग  के विशाल भीतरी इलाकों की जरूरत पूरी होगी। कांडला की व्यावसायिक क्षमता को बढ़ाने के अलावा, इस परियोजना से अर्थव्यवस्था को बढ़ावा मिलेगा और रोजगार के अवसर तैयार होंगे।
विवरण:
i. प्रस्तावित परियोजना को एक अंतरराष्ट्रीय प्रतिस्पर्धी बोली प्रक्रिया के माध्यम से चुने गए एक निजी डेवलपर/बिल्ड ऑपरेट एंड ट्रांसफर  ऑपरेटर द्वारा बीओटी आधार पर विकसित करने का प्रस्ताव है। कंसेसियनार  और कंसेशनिंग अथॉरिटी  द्वारा निष्पादित किए जाने वाले 30  वर्ष की अवधि के लिए निर्धारित कार्गो की आवाजाही के लिए रियायत समझौते  के तहत परियोजना के डिजाइन, इंजीनियरिंग, वित्तपोषण, खरीद, कार्यान्वयन कमीशन, संचालन, प्रबंधन और रख-रखाव के लिए कंसेसियनार जिम्मेदार होगा। कन्सेशनिंग अथॉरिटी कॉमन सपोर्टिंग इंफ्रास्ट्रक्चर जैसे कॉमन एक्सेस चैनल और कॉमन रोड के लिए जिम्मेदार होगी।
ii. इस परियोजना में 4,243.64 करोड़ रुपये की लागत से संबद्ध सुविधाओं के साथ एक समय में तीन जहाजों को संभालने के लिए एक ऑफ-शोर बर्थिंग संरचना का निर्माण और 2.19 मिलियन टीईयू प्रति वर्ष की क्षमता शामिल है।
iii. प्रारंभ में, यह परियोजना 6000 टीईयू के 14 मीटर ड्राफ्ट जहाजों को सुविधा प्रदान करेगी और तदनुसार, कन्सेशनिंग अथॉरिटी द्वारा कॉमन एक्सेस चैनल को 14 मीटर ड्राफ्ट के कंटेनर जहाजों को चौबीसों घंटे नेविगेट करने के लिए 15.50 मीटर पर ड्रेज और रख-रखाव किया जाएगा। रियायत अवधि के दौरान, कंसेसियनार को अपने एप्रोच चैनल, बर्थ पॉकेट और टर्निंग सर्कल को गहरा/चौड़ा करके 18 मीटर ड्राफ्ट तक जहाजों को संभालने की स्वतंत्रता होगी। एक्सेस चैनल के मसौदे को मसौदे में वृद्धि के प्रस्ताव के समय लागत बंटवारे पर कन्सेशनिंग अथॉरिटी और कंसेसियनार के बीच आपसी समझौते के आधार पर बढ़ाया जा सकता है।
पृष्ठभूमि:
दीनदयाल बंदरगाह भारत के बारह प्रमुख बंदरगाहों में से एक है और गुजरात राज्य में कच्छ की खाड़ी में भारत के पश्चिमी तट पर स्थित है। दीनदयाल पोर्ट मुख्य रूप से उत्तरी भारत की जरूरतों को पूरा करता है, जिसमें जम्मू-कश्मीर, उत्तर प्रदेश, मध्य प्रदेश और राजस्थान शामिल हैं।
वित्त मंत्रालय
भारत सरकार ने '7.38 नई सरकारी प्रतिभूति 2027,'भारत सरकार के फ्लोटिंग रेट बॉन्ड 2028',  7.54% सरकारी प्रतिभूति 2036',  नई सरकारी प्रतिभूति 2052 की बिक्री  के लिए नीलामी की घोषणा
भारत सरकार ने निम्न सरकारी प्रतिभूतियों की बिक्री  की घोषणा की है-  मूल्य आधारित नीलामी के जरिए 9000 करोड़ रुपये  की अधिसूचित राशि के लिए '7.38 प्रतिशत सरकारी प्रतिभूति, 2027’,  समान मूल्य विधि का उपयोग करते हुए मूल्य आधारित नीलामी के माध्यम से 4,000 करोड़ रुपये  की अधिसूचित राशि के लिए ‘भारत सरकार के फ्लोटिंग रेट बॉन्ड , 2028;  एक समान मूल्य पद्धति का उपयोग करके मूल्य आधारित नीलामी के माध्यम से 11,000 करोड़ रुपए  की अधिसूचित राशि के लिए "7.54% सरकारी सुरक्षा 2036" और  8,000 करोड़ रुपए की अधिसूचित राशि के लिए "नई सरकारी प्रतिभूति 2052"  विविध मूल्य पद्धति का उपयोग करते हुए मूल्य आधारित नीलामी के माध्यम से। भारत सरकार के पास उपरोक्त उल्लिखित प्रत्येक प्रतिभूति के लिए 2,000 करोड़ रुपए तक की अतिरिक्त सदस्यता को बनाए रखने का विकल्प होगा। नीलामी 9 सितंबर, 2022  को भारतीय रिजर्व बैंक, मुंबई कार्यालय, फोर्ट, मुंबई द्वारा आयोजित की जाएगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी के लिए प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 9 सितंबर, 2022 को प्रस्तुत की जानी चाहिए। अप्रतिस्पर्धी बोलियां सुबह 10.30 बजे से 11.00 बजे के बीच और प्रतिस्पर्धी बोलियां सुबह 10.30 बजे से 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 9 सितंबर, 2022  को की जाएगी और सफल बोलीदाताओें द्वारा भुगतान 11 सितंबर, 2022  को किया जाएगा।
ये स्टॉक भारतीय रिजर्व बैंक द्वारा समय-समय संशोधित परिपत्र संख्या “आरबीआई/2018-19/25”, दिनांक 24 जुलाई, 2018, के तहत जारी “केन्द्र सरकार की प्रतिभूतियों में जब निर्गमित लेन-देन”संबंधी दिशा-निर्देशों के अनुसार “जब निर्गमित” कारोबार के लिए पात्र होंगे।
प्रधानमंत्री कार्यालय
प्रधानमंत्री ने ग्रामीण पर्यटन को बढ़ावा देने के लिए उनके सम्मान में बनायी गयी विशेष धुन के लिए कोंगथोंग के लोगों का आभार व्यक्त किया
प्रधानमंत्री श्री नरेन्द्र मोदी ने उनके सम्मान में और गांव को प्रमुख पर्यटन स्थल के रूप में बढ़ावा देने के लिए भारत सरकार के प्रयासों की सराहना में कोंगथोंग के लोगों द्वारा बनायी गई एक विशेष धुन के लिए आभार व्यक्त किया है।
मेघालय के मुख्यमंत्री के एक ट्वीट के जवाब में प्रधानमंत्री ने कहा;
"इस विनम्र भाव-प्रदर्शन के लिए कोंगथोंग के लोगों का आभारी हूं। भारत सरकार मेघालय की पर्यटन क्षमता को बढ़ावा देने के लिए पूरी तरह प्रतिबद्ध है। और हां, राज्य के हाल ही में आयोजित चेरी ब्लॉसम महोत्सव की शानदार तस्वीरें भी देखी हैं। सुंदर हैं।"